stanford-oval/wikipedia huggingface dataset:
Tikka T3
Rakenne

Tikka T3 -kiväärissä on käytössä Sakon kehittämä lasikuituvahvisteinen polypropyleenitukki. Tukki kestää hyvin lämpötilan- ja kosteuden vaihteluja. 
Kiväärin piippu on valmistettu kylmätakomalla ja se on vapaasti värähtelevä. 
Aseessa on yksirivinen neljän patruunan irtolipas, mikä on valmistettu lasikuituvahvisteisesta polymeeristä. Yksirivinen lipas tekee aseesta entistä luotettavamman.
Thorlauta

| Thorlauta |
| --- | --- |
 Kuvakaappaus Thorlaudan etusivusta 26. joulukuuta 2012.
Tyyppi:  Kuvafoorumi
Rekisteröinti:  Ei
Kielet:  Suomi
Omistaja:  Nimeä ei julkistettu, tunnettiin nimimerkillä sysop
Avattu:  4. lokakuuta 2010
Nykyinen tila:  Suljettu
Thorlauta oli suomalainen Tor-verkossa toimiva kuvafoorumi. Se perustettiin 4. lokakuuta 2010 toimintansa lopettaneen Torlaudan seuraajaksi.
Sivusto on saanut mediahuomiota useasti esimerkiksi siellä esitettyjen uhkauksien vuoksi. Näitä on kohdistettu muun muassa BB-talon asukkaisiin, eduskuntaan ja nimeämättömään kouluun. Sivustoa on käytetty myös esimerkiksi huumekaupoista sopimiseen ja lapsipornosta keskustelemiseen Tor-verkon tarjoaman anonymiteetin suojassa.
Sivuston ylläpitäjä ilmoitti 8.12.2013 sulkevansa sivuston.[lähde? ]
Thorlak Thorhallsson

| Pyhä Thorlak Thorhallsson |
| --- | --- |
 Pyhä Thorlak Thorhallsson
Henkilötiedot
Syntynyt: 1133 Islanti
Kuollut: 23. joulukuuta 1193 Skalholt, Islanti
Kansalaisuus:  islantilainen
Ammatti:  piispa
Pyhä Thorlak Thorhallsson (1133 Islanti – 23. joulukuuta 1193 Skalholt, Islanti) oli islantilainen piispa ja pyhimys. Hänen vanhempansa olivat köyhiä ja menettivät maatilansa, ja perhe hajosi Thorlakin ollessa vielä poika. Thorlakista tuli diakoni 15-vuotiaana ja pappi 18-vuotiaana. Hän säästi rahaa opiskellakseen ulkomailla ja opiskeli Ranskan Pariisissa ja Englannin Lincolnissa. Palattuaan Islantiin häntä painostettiin menemään naimisiin lesken kanssa mutta hän kieltäytyi. Hän perusti augustinolaisen luostarin ja toimi sen apottina. Myöhemmin hän toimi Skalholtin piispana 15 vuotta, kunnes kuoli vuonna 1193 ollessaan 60-vuotias.  Hänet kanonisoitiin paikallisesti 1198 ja paavi Johannes Paavali II:n toimesta 14. tammikuuta 1984. Thorlak Thorhallsson on Islannin suojeluspyhimys. Hänellä on kaksi juhlapäivää: 20. heinäkuuta ja 23. joulukuuta.
Thorkild Bjørnvig

| Thorkild Bjørnvig> Henkilötiedot |
| --- | --- |
Syntynyt: 1918 Strange, Tanska
Kuollut: 2004 (85–86 vuotta)
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Esikoisteos:  Stjærnen bag gavlen
Aiheesta muualla
Löydä lisää kirjailijoitaKirjallisuuden teemasivulta
Thorkild Bjørnvig (1918 Strange, Tanska – 2004) oli tanskalainen kirjailija.
Bjørnvig oli filosofian tohtori. Hän julkaisi 1947 esikoisrunokokoelman Stjærnen bag gavlen, jossa hän ensimmäisen kerran käsittelee haaveiden ja todellisuuden ristiriitaa. Hän kritisoi myöhemmin sivilisaatiota ja korosti ihmiskunnan riippuvuutta luonnosta. Hän kirjoitti muistelmia sekä tutkielmia, muun muassa Karen Blixenistä (1974).
Thorkil Kristensen

Thorkil Kristensen (9. lokakuuta 1899 – 26. kesäkuuta 1989) oli tanskalainen kansantaloustieteen professori, Venstre-puolueen poliitikko ja tulevaisuudentutkija. Hän toimi Tanskan valtiovarainministerinä Knud Kristensenin hallituksessa 1945–1947 ja Erik Eriksenin hallituksessa 1950–1953. Kansankäräjien jäsenenä Kristensen oli 1945–1960, viimeisen vuoden venstre-ryhmästä eronneena riitaannuttuaan Erik Eriksenin kanssa.
Poliittisen uransa jälkeen hän toimi OECD:n puheenjohtajana 1960–1969.
Kristensen oli jäsenenä tulevaisuutta kartoittaneessa Rooman Klubissa ja perusti Kööpenhaminaan tulevaisuudentutkimuslaitoksen (CIFS), jonka johtajana toimi 1970–1988.
Tomi Mäkelä (lääkäri)

Tomi Pekka Mäkelä (s. 19. joulukuuta 1963 Lontoo) on suomalainen lääkäri ja professori.
Tomi Mäkelän vanhemmat ovat professorit Olli Mäkelä ja Pirjo Mäkelä. Tomi Mäkelä opiskeli lääketiedettä Helsingin yliopistossa ja valmistui lisensiaatiksi vuonna 1989 ja tohtoriksi 1992; hän sai tutkimuksestaan Helsingin yliopiston väitöskirjapalkinnon. Hän työskenteli tutkijatohtorina Whitehead-instituutissa Yhdysvalloissa 1993–1996 ja Suomen Akatemian vanhempana tutkijana 1995–1998, Suomen Syöpäinstituutin tutkijaprofessorina 1998–2001, Helsingin yliopiston lääketieteellisen solubiologian professorina 2001–2003 ja on hoitanut yliopiston biokemian ja molekyylibiologian professuuria vuodesta 2003.
Mäkelä on hoitanut useita luottamustehtäviä, ja hän on muun muassa Suomalaisen Tiedeakatemian jäsen.
Tomi Mäkelä

Tomi Mäkelä voi tarkoittaa seuraavia:
Tomi Mäkelä (s. 1963), lääkäri ja professori
Tomi Mäkelä (s. 1964), musiikkitieteilijä ja professori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tomi Mäkelä”, voi hakea sivunnimihaulla, laajalla sivunnimihaulla tai tekstihaulla.
Fredrik Vilhelm IV

| Fredrik Vilhelm IV |
| --- | --- |
 Preussin kuningas
 
Preussin kuningas
Valtakausi:  7. kesäkuuta 1840 – 2. tammikuuta 1861
Edeltäjä:  Fredrik Vilhelm III
Seuraaja:  Vilhelm I
Sijaishallitsija:  Vilhelm (1858–1861)

Syntynyt:  Friedrich Wilhelm 15. lokakuuta 1795 Kronprinzenpalais, Berliini, Preussin kuningaskunta
Kuollut:  2. tammikuuta 1861 (65 vuotta) Sanssoucin linna, Potsdam, Preussin kuningaskunta
Hautapaikka:  Friedenskirche, Sanssoucin linnanpuisto, Potsdam
Puoliso:  Elisabeth Ludovika, Baijerin prinsessa
Suku:  Hohenzollern
Isä:  Fredrik Vilhelm III
Äiti:  Luise von Mecklenburg-Strelitz
Uskonto:  kalvinismi
Nimikirjoitus:  
Fredrik Vilhelm IV (saks. Friedrich Wilhelm); (15. lokakuuta 1795 Kronprinzenpalais, Berliini – 2. tammikuuta 1861 Sanssoucin linna, Potsdam, Preussin kuningaskunta) oli Preussin kuningas vuosina 1840–1861.
Kruununprinssi Friedrich Wilhelm 15-vuotiaana, Heinrich Anton Dähling 1810
Kuningas Fredrik Vilhelm III ja kuningatar Luise lastensa kanssa.   Vas. prinsessat Alexandrine ja Charlotte, kuningatar Luise, kuningas Fredrik Vilhelm III, kruununprinssi Friedrich Wilhelm, prinssit Wilhelm ja Carl. Heinrich Anton Dähling 1806
Suku ja koulutus

Hän oli Fredrik Vilhelm III:n ja prinsessa Luise von Mecklenburg-Strelitzin vanhin poika. Hänellä oli yhdeksän sisarusta, joista sisar prinsessa Charlotte (1798–1860) oli Nikolai I:n puoliso Aleksandra Fjodorovna ja veli Wilhelm (1797–1888) oli Saksan keisari ja Preussin kuningas Vilhelm I.
Fredrik Vilhelm sai koulutuksensa yksityisopettajilta, joista monet olivat kokeneita virkamiehiä. Hän sai sotakokemusta sodassa Napoleonin Ranskaa vastaan, mutta oli keskinkertainen sotilas. Fredrik Vilhelm oli piirtäjä, joka oli kiinnostunut arkkitehtuurista ja maisemapuutarhojen arkkitehtuurista.
Hän oli vakaa saksalaisen romantiikan, keskiaikaa idealisoivan taidesuuntauksen, kannattaja. Romantiikka vetosi hänen äärimmäisen herkkään diletanttiseen ja taiteelliseen luonteeseensa. Hän oli myös monien saksalaisten taiteilijoiden, kuten arkkitehti Karl Friedrich Schinkelin ja kuvanveistäjä Christian Daniel Rauchin suojelija.
Avioliitto

Fredrik Vilhelm avioitui vuonna 1823 Baijerin prinsessa Elisabeth "Elise" Ludovikan (1801–1873) kanssa, joka oli Baijerin kuningas Maksimilian I Joosefin ja Badenin prinsessa Karolinen tytär. Katolinen Elisabet suostui kääntymään protestantiksi vasta seitsemän vuotta myöhemmin. Heidän liittonsa oli onnellinen vaikkakin lapseton.
Kruununprinssi

Kruununprinssinä Fredrik Vilhelm kehitti itselleen romanttis-konservatiivisia vakaumuksia, jotka saivat hänet lähestymään politiikkaa ajatusten ja ongelmien kautta eikä reaalitodellisuutena. Hänen ystäviensä ja ihailijoidensa joukossa oli konservatiivisia filosofeja, kirjallisuusmiehiä ja poliitikkoja. Vaikka hän oli vasta 20-vuotias, hän käytti vaikutusvaltaansa rajoittaakseen vuoden 1815 luvatun perustuslain piiri- ja provinssisäätyjen luomiseen, joissa maata omistavalla aristokratialla oli ylivoimainen enemmistö.
Hänelle liberalismi merkitsi vallankumousta: moderni perustuslaki oli "paperinpala", joka asetettiin sietämättömäksi esteeksi patriarkaalisen, jumalallisesti oikeutetun kuninkaan ja hänen kansansa välille. Vaikka hän ei ollut absoluuttisen monarkian kannattaja eikä hänellä ollut aitoa vallanhimoa, hän vastusti 1800-luvun poliittisia ajatuksia ja Ranskan vallankumouksen perintöä.
Hänen aito henkilökohtainen hurskautensa ei vähentänyt jännitteitä. Hänen mielestään kulttuurinen homogeenisuus oli suurempaa kuin poliittinen yhtenäisyys, mutta hän vastusti kehitystä kohti Saksan kansallisvaltiota. Napoleonin Preussin miehityksen jälkeen hän piti maansa läheistä linjaa Itävallan kanssa välttämättömänä. Hän ei koskaan kiistänyt Habsburgien valtakunnan ensisijaisuutta, jota hän piti historian pyhittämänä. Preussin kuninkaalle hän vaati vain valtakunnan "arkkikenraalin" sotilaallista arvoa.
Kuningas

Valtaistuimelle nousemisensa jälkeen vuonna 1840 Fredrik Vilhelm kumosi taantumuksellisia lakeja, joita hänen isänsä oli asettanut. Fredrik Vilhelm helpotti lehdistön sensuuria ja lupasi uuden perustuslain jossakin vaiheessa. Vuonna 1848 Preussissa syttyi vallankumouspyrkimyksiä osana Eurooppaa ravistellutta vallankumousaaltoa. Aluksi Fredrik Vilhelmin piti tukahduttaa vallankumous voimatoimin, mutta lopulta hän veti joukkonsa pois ja asetti itsensä uudistusaatteen johtajaksi. Hän omistautui Saksan yhdistymishankkeelle, muodosti liberaalin hallituksen, kutsui koolle kansalliskokouksen ja määräsi perustuslain muodostamisen.
Uusi perustuslaki oli valmis vasta vuonna 1850. Se oli paljon vapaamielisempi kuin aiempi Preussin valtiomuoto. Se oli kuitenkin edelleen konservatiivinen, sillä ylimystöllä ja armeijalla säilyi suurin osa vallasta. Perustuslaki oli voimassa aina Preussin kuningaskunnan hajoamiseen vuoteen 1918 saakka.
Fredrik Vilhelm petti nopeasti suuret toiveet, joita hänen valtaannousunsa herätti vuonna 1840, sillä hän ei suinkaan ollut halukas täyttämään liberaalien perustuslaillisia toiveita. Vuonna 1842 hän salli vain maakuntien "yhdistyneet komiteat"; ja vuonna 1847 hän kutsui pitkän viiveen jälkeen koolle ei kansanedustuskokouksen vaan Yhdistyneen valtiopäivän, joka käsitti kaikki maakuntien säädyt ja jolla oli oikeus myöntää veroja ja lainoja, mutta ilman oikeutta kokoontua säännöllisin väliajoin. Tämä raskas instituutio säilyi hänen ihanteensa, vaikka hänen myönnytyksiensä kapeat rajat aiheuttivat välittömästi konfliktin (valtiopäivän hylkääminen Berliini–Königsberg rautatien lainaehdotuksesta) ja vaikka tämä koko Preussin ensimmäinen kansankokous lisäsi voimakkaasti kansan itseluottamusta. vuoden 1848 vallankumouksen aattona.
Vuoden 1848 vallankumous

Huolimatta Saksan hallitusten myöhästyneistä yrityksistä järjestää yhteinen vastarinta, Fredrik Vilhelm joutui lopulta täysin vallankumoukseen maaliskuussa 1848, joka oli inspiraationa edellisen kuukauden vallankumouksesta Ranskassa. Hän ei kyennyt estämään Berliinin katutaisteluita viime hetken myönnytyksillä. Joukkojen kasarmiin vetäytymisen jälkeen hän naamioi alistumisensa vallankumoukselle matkaamalla kulkueessa Berliinin läpi musta-puna-kultaisen lipun, yhdistyneen Saksan symbolin alla, osoittaen kunnioitusta sotilaiden uhreille ja lupauksenaan, että "Preussi liitetään vastedes Saksaan". Lopulta hänen oli kutsuttava koolle Preussin kansalliskokous. Seurueensa vaikutuksen alaisena hän kuitenkin yltyi itsepintaiseen vastarintaan: hän nimitti setäpuolensa, Brandenburgin kreivi Friedrich Wilhelmin (1792–1850), joka oli Fredrik Vilhelm II:n ja kreivitär Sophie Juliane von Dönhoffin (1768–1838) poika morganaattisesta avioliitosta, pääministeriksi; lähetti pois kansalliskokouksen Berliinistä ja hajotti sen sekä määräsi valmisteltavaksi perustuslain, jonka ensimmäinen kohtalaisen liberaali luonnos oli Belgian mallin mukainen. Näillä toimenpiteillä palautettiin johtoasema kruunulle ja sen instituutioille armeijalle ja byrokratialle, jota hiljattain perustettu konservatiivipuolue tuki voimakkaasti.
Kun Fredrik Vilhelm 3. huhtikuuta 1849 kieltäytyi Frankfurt am Mainin kansalliskokouksen tarjoamasta Pyhän saksalais-roomalaisen keisarikunnan kruunusta – koska todellisena konservatiivina hän hyväksyi sen vain Saksan vaaliruhtinailta – hän tuhosi kokouksen laatiman perustuslain. Lisäksi hän oli venäläisten ja englantilaisten painostuksen alaisena vetänyt pois Preussin tuen Schleswigin ja Holsteinin herttuakuntien itsenäistymiseltä, jonka tarkoituksena oli syrjäyttää Tanskan hallinto. Seuraavaksi hän yritti suurelta osin vastoin aikaisempaa politiikkaansa perustaa Saksan liiton Preussin johdolla (1849–1850), vaikka tämän "pikkusaksalaisena" liittovaltiona piti pysyä liittolaisena "laajemman" liiton kanssa, joka käsitti myös Itävallan. Kun Itävalta haastoi tämän liiton, kuningas vetäytyi sodasta ja halusi antautua mieluummin Olmützin konventissa. Vaikka Preussin täytyi palata Frankfurt am Mainin liittovaltion valtiopäiville, Preussin johto Saksan tulliliitossa, johon Itävalta ei kuulunut, pysyi kiistattomana.
Uskonnollisissa asioissa Fredrik Vilhelm ratkaisi Kölnin kirkkokonfliktin vuonna 1841 roomalaiskatolisille erittäin edullisin ehdoin, joita kohtaan hän tunsi suurta myötätuntoa, suurelta osin hänen rakkautensa vanhaan ja maalaukselliseen kohtaan, Hän edisti myös Kölnin tuomiokirkon jälleenrakentamista. Toisaalta hän edisti aktiivisesti anglikaanis-luterilaista Jerusalemin piispakuntaa.
Viimeiset vuodet

Hänen hallituskautensa viimeiset vuodet olivat reaktion aikaa. Fredrik Vilhelm, joka torjui pääministerinsä Otto von Manteuffelin byrokraattisen absolutismin, työskenteli ennen kaikkea vuoden 1848 perustuslain uudelleenmuovaamiseksi konservatiiviseen muotoon. Tämä sisälsi kolmiluokkaisen tuloperusteisen äänioikeuden tuhoisan käyttöönoton vuonna 1850 yleisen äänioikeuden sijaan, armeijan ja byrokratian monarkkisen luonteen säilyttämisen, konservatiivisten piirikokousten ja maakuntien valtiopäivien uudelleen perustamisen sekä kansanäänestyksen (1854) ensimmäinen kammio herrojen taloksi, jota hallitsevat kokonaan pääosin aristokraattiset maanomistajat. Hän uskoi tämän lordihuoneen olevan Englannin ylähuoneen malli, mutta poliittisessa testamentissa hän pyysi seuraajiaan kieltäytymään vannomasta Preussin perustuslain valaa.
Fredrik Vilhelm sai sydänkohtauksen 24. marraskuuta 1857. Se jätti kuninkaan vasemmalta puoleltaan halvaantuneeksi ja älyllisesti toimintakyvyttömäksi. Marraskuussa 1860 hän sai aivoinfarktin ja menetti lopullisesti tajuntansa. Hänen veljensä Vilhelm toimi sijaishallitsijana aina kuninkaan kuolemaan 2. tammikuuta 1861 asti, minkä jälkeen Vilhelm nousi virallisesti valtaan nimellä Vilhelm I.
Fredrik Vilhelm on haudattu testamenttinsa ohjeitten mukaisesti Friedenskirchen kirkon kryptaan, Sanssoucin linnan puistoon lähelle Potsdamia.
Aiheesta muualla

Kuvia tai muita tiedostoja aiheesta Fredrik Vilhelm IV Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Fredrik Vilhelm III | Preussin kuningas 1840–1861 | Seuraaja: Vilhelm I |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Frederick William IV of Prussia
1 2 3 4 5 6 7 8 9 10 11 12 13 14 15 16 17  Frederick William IV | Prussian King & Reformer | Britannica www.britannica.com. Viitattu 5.8.2024. (englanniksi)
Kölnin tuomiokirkon loppuun rakentaminen, valokuva Johann Franz Michiels 1856. Fredrik Vilhelmillä oli vaikutus tämän projektin aloittamiseen vuonna 1842.
Hohenzollernin linna Hohenzollernin maakunnassa. Fredrik Vilhelm IV aloitti rakennuttamisen vuosina 1846–1867 suvun kahden aikaisemman linnan paikalle.
Puoliso kuningatar Elisabeth Ludovika Baijerin prinsessa, Joseph Karl Stieler Robert Busselerin mukaan 1843
Fredrik Vilhelm IV työhuoneessaan Berliinissä, Franz Krüger 1846.
Fredrik Vilhelm IV, 1847
Fredrik Vilhelm IV:n ja kuningatar Elisabet Ludovikan hautasarkofagit, Friedenskirche, Sanssouci, Potsdam
Fredrik Vilhelm IV,  George Hayter 1843
Käännös suomeksi
Tirri

Tirri voi tarkoittaa seuraavaa:
Suomalainen sukunimi, jonka nimenkantajia ovat muun muassa:
Kalervo Tirri (1915–2003), jääpalloilija, valmentaja, urheilujärjestövaikuttaja, toimittaja, nuoriso- ja sosiaalityön kehittäjä ja sosiaalineuvos
Kirsi Tirri (s. 1961), teologi, kasvatustieteilijä ja professori
Rauno Tirri (1935–2021), eläinfysiologian professori ja tietokirjailija
Toni Tirri (1980–2014), sarjakuvantekijä
Tirrikastike, kirkaslieminen, erittäin rasvainen possua sisältävä kastike.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tirri”, voi hakea sivunnimihaulla, laajalla sivunnimihaulla tai tekstihaulla.
Titaaniterrieri

| Titaaniterrieri> Avaintiedot |
| --- | --- |
Alkuperämaa:  Saksa
Määrä:  Suomessa ei yhtään
Alkuperäinen käyttö:  koiratappelut
Nykyinen käyttö:  seurakoira
Elinikä:  11-13 vuotta
Muita nimityksiä:  Titan Terrier
FCI-luokitus:  ei
Ulkonäkö
Säkäkorkeus:  53 cm
Väritys:  tumma brindle
Titaaniterrieri on saksalainen koirarotu joka kehitettiin osittain myös Italiassa. Jalostukseen käytettiin bullterrieriä, amerikanpitbullterrieriä ja patterdalenterrieriä. Määränpäänä oli yhdistää patterdalenterrierin ja amerikanpitbullterrierin rohkeus bullterrierin koon kanssa. Rotu on voimakas ja lihaksikas, ja sen säkäkorkeus voi yltää 53 cm asti. Toivottu väri on tummavoittoinen brindle.
Aiheesta muualla

Titan terrier Spartan dogs (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Titan Terrier
Käännös suomeksi
Thomas Dimitroff

Thomas Dimitroff harjoitusleirillä vuonna 2014.
Thomas George Dimitroff Jr. (s. 1966 Barberton, Ohio) on yhdysvaltalainen amerikkalaisen jalkapallon johtohenkilö. Hän toimi NFL:n Atlanta Falconsin toimitusjohtajana vuosina 2008-2020. Dimitroff on toiminut pelaajatarkkailutehtävissä NFL:ssä vuodesta 1993 lähtien. Vuosina 2002–2007 hän työskenteli New England Patriotsin oraganisaatiossa ja oli voittamassa kahta Super Bowlia.
Atlanta Falcons

Dimitroff siirtyi Atlanta Falconsin toimitusjohtajaksi kaudelle 2008. Hän uudisti joukkuetta määrätietoisesti varaamalla pelinrakentajaksi Matt Ryanin Boston Collegesta ja hankkimalla muun muassa keskushyökkääjä Michael Turnerin San Diego Chargersista. Uudeksi päävalmentajaksi tuli Mike Smith. Edellisellä kaudella heikosti menestynyt joukkue selvitti tiensä pudotuspeleihin. Dimitroff on jatkanut aggressiivista värväyspolitiikkaa. Hän on hankkinut muun muassa sisemmän laitahyökkääjä Tony Gonzalezin Kansas City Chiefsistä ja kulmapuolustaja Asante Samuelin Philadelphia Eaglesista, ja NFL:n varaustilaisuudessa 2011 hän teki suuren kaupan saadakseen joukkueeseen lupaavan laitahyökkääjä Julio Jonesin. Joukkue on menestynyt ja selvinnyt pudotuspeleihin lähes joka vuosi. Pudotuspeleissä menestys on tosin jäänyt vielä tulematta. Kaudella 2016 Falcons selvisi Super Bowliin, jota joukkue johti 28-3 New England Patriotsia vastaan. Joukkue kuitenkin romahti ottelun lopussa ja Patriots vei mestaruuden. Menestyskauden jälkeen Falcons pärjäsi heikosti ja tämä johti Dimitroffin sekä päävalmentaja Dan Quinnin potkuihin kesken kauden 2020.
Yksityiselämä

Dimitroffilla ja hänen vaimollaan Angelinalla on yksi tytär. Dimitroffin isä Tom oli entinen NFL-pelaaja, pelaajatarkkailija ja valmentaja.
Tirripaisti

Annos pohjoissavolaista ohratalkkunaa (talkkunapuuroa), rapeaa tirripaistia ja piimää.
Tirripaisti tai tirrikastike on Etelä- ja Itä-Savon maakuntaruoka.
Se tehdään ruskistamalla ohuita siivuja siankylkeä sekä mahdollisesti sipulia paistinpannulla, ja hauduttamalla kypsäksi kirkkaassa liemessä. Mausteina on yleensä vain suolaa ja maustepippuria.
Ruoka tarjoillaan keitettyjen perunoiden tai perunamuusin kera. Savossa sitä on perinteisesti syöty sakean talkkunapuuron eli kopratalkkunan kanssa.
Tirripaisti eroaa läskisoosista siinä, että lientä ei suurusteta sakeaksi. Siihen lisätään kuitenkin joskus leivänmuruja sakeuttamaan lientä.
Tinasotilas (albumi)

| Tinasotilas Rexi |
| --- | --- | --- |

Studioalbumin tiedot
 Julkaistu: 1994
 Levy-yhtiö: Selecta
Rexin muut julkaisut
| Parasta maailmassa 1983 | Tinasotilas 1994 | Rexi 1995 |
Tinasotilas on Rexin albumi, joka on julkaistu vuonna 1994.
Kappaleet

Ei huolta rakkain '(Brave New World) - Säv. & san. G. Frey, J. Tempchin, suom. san. H. Miilumäki, sov. K. Salli - 4'27
Haaveilla sua kesketin - Säv. R. Kero, san. H. Miilumäki, sov. K. Salli, R. Kero, K. Vahtiala - 4'18
Ei soi bolero (No More Bolero) - Säv. & san. P. de Wijn, suom. san. T. Mali, sov. K. Vahtiala - 3'47
Tuntein tuhansin - Säv. R. Kero, san. H. Miilumäki, sov. K. Salli, R. Kero - 4'14
Ruskaa näin sinun silmissäs - Säv. R. Kero, san. H. Miilumäki, sov. V. Samuli - 2'37
Rakkauden ruusuinen tie - Säv. R. Kero, san. T. Mali, sov. R. Kero, K. Salli - 3'13
Rakkaus on kaunista (A Love so beautiful) - Säv. & san. R. Orbison, J. Lynne, suom. san. H. Miilumäki, sov. V. Torppa - 3'32
Ylpeä nuoruus - Säv. R. Kero, san. H. Miilumäki, sov. K. Salli, R. Kero - 4'00
Tinasotilas - Säv. R. Kero, san. H. Miilumäki, sov. V. Torppa - 3'20
Tuomas - Säv. & san. R. Kero, sov. K. Salli, R. Kero - 4'32
Third Star

| Third Star |
| --- | --- |

Ohjaaja:  Hattie Dalton
Käsikirjoittaja:  Vaughan Sivell
Tuottaja:   Kelly Broad  Vaughan Sivell 
Säveltäjä:  Stephen Hilton
Kuvaaja:  Carlos Catalán
Erikoistehosteet:  Peter Christelis
Pääosat:   Benedict Cumberbatch  JJ Feild  Tom Burke  Adam Robertson  Hugh Bonneville 
Valmistustiedot
Valmistusmaa:  Iso-Britannia
Tuotantoyhtiö:   Western Edge  Pictures Matador  Pictures Cinema One 
Ensi-ilta:  kesäkuussa 2010 Edinburgh Film Festivaaleilla
Kesto:  92 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Third Star on vuonna 2010 valmistunut brittiläinen draamaelokuva, jonka on ohjannut Hattie Dalton ja jonka pääosissa ovat Benedict Cumberbatch, JJ Feild, Tom Burke, Adam Robertson ja Hugh Bonneville.   Se sai ensi-iltansa Edinburghin elokuvajuhlilla kesäkuussa 2010, missä se esitettiin päätöselokuvana , ja se julkaistiin Isossa-Britanniassa 20. toukokuuta 2011.
Rooleissa

Benedict Cumberbatch Jamesina
Tom Burke Davyna
JJ Feild Milesina
Adam Robertson Billinä
Hugh Bonneville rantamiehenä
Rupert Frazer hahmona Mr.
Helen Griffin roolissa Mrs.
Vastaanotto

The Observerin Philip French kutsui elokuvaa "päteväksi, melko tutuksi ja ennalta-arvattavasi, vaikkakaan ei kovin vastenmieliseksi".  Santa Monica Daily Pressin Citron kutsui sitä "mukaansatempaavaksi, liikuttavaksi ja kiehtovaksi kokemukseksi". The Guardianin O'Neill kuvaili sitä "pikareskiksi ja pitkälti suunnattomaksi mainiten, että elokuva sai varsinaisen suuntansa vasta sen loppupuolella".
Aiheesta muualla

Third Star Internet Movie Databasessa (englanniksi)
Third Star Rotten Tomatoesissa. (englanniksi)
Thomas Harris Block

Thomas Harris Block (synt. 11. helmikuuta 1945) yhdysvaltalainen jännityskirjailija, joka kirjoitti 1980-luvulla monia ilmailuun liittyviä trilleri-bestsellereitä. Blockin teokset sisältävät ainesta jännityksestä, tieteiskirjallisuudesta, mysteerikirjallisuudesta ja vakoilukertomuksista liittyen kylmän sodan henkeen.
Thomas H. Blockin kirjoittamat jännärit

Mayday (Mayday: Thriller, 1979)  yhdessä Nelson DeMillen kanssa
Lukittu lentorata (Orbit, 1982)
Pakkolasku (Forced Landing, 1983)
Ilmalaiva yhdeksän (Airship Nine, 1984)
Kaappaus Kiinaan (Skyfall, 1987)
Open Skies, ei suomennettu
Tobias Björk

Tobias Björk (s. 1981) on ruotsalainen jääkiekkotuomari.
MM-kisat 2015

Björkin tuomarointi nousi otsikoihin jääkiekon maailmanmestaruuskilpailuissa 2015, kun Suomi kohtasi Venäjän alkusarjan päätösottelussa. Leo Komarov teki olkapäätaklauksen Venäjän Jevgeni Medvedeviä päin, ja Komarov sai tästä 5+20 rangaistuksen polvitaklauksesta. Tämän jälkeen Björk ei saanut enää tuomaroida vuoden 2015 MM-otteluita. IIHF hyllytti MM-kisoista myös ruotsalaisen Mikael Nordin tuomarivirheistä samassa vuoden 2015 MM-kisojen Suomi–Venäjä-lohko-ottelussa.